En måned etter at den nye loven ble vedtatt sendte Collins to dusørjegere til Boston for å hente Crafts. Dusørjegerne, Willis Hughes og John Knight reiste nordover fra Macon i den hensikt å fange William og Ellen Craft Ved ankomsten til Boston ble de møtt med motstand fra både hvite og svarte innbyggere. Aksjonistene i Boston hadde dannet et borgervern for å motarbeide den nye loven. Gruppens medlemmer beskyttet Craft ved å flytte dem rundt omkring i "sikre hus" (for eksempel Tappan-Philbrick huset i den nærliggende byen Brookline) inntil de kunne forlate landet. De to dusørjegere ga til slutt opp og dro tilbake til Sydstatene. Collins selv appellerte til Presidenten i USA, Millard Fillmore, og ba ham om å gripe inn, slik at han kunne få tilbake sine slaver. Presidenten var enig i at ekteparet Craft skulle bli returnert til sine eiere i Sør, og godkjente bruk av militær makt om det skulle bli nødvendig for å ta dem.